
Budsjettinnspill til Halvorsbølet ”Kartlegging og overvåkning av biologisk mangfold”

I.B. Lid, G. Tveito, E. Moen, S. Bø, A. Sørås, H. L´Abée-Lund, Per-Andrè Torper, R. Søyland, Bjørn Arne Rukke, H.H. Bergmann, R. Aanderaa, R. Paulsen, Magnar Bjerga, J. Abrahamsen, J. Nakken 

S. Nybø, T. Klokk


Miljøverndepartementet

18. januar 2002

B. O. Ewald, I. Myklebust, J. Barikmo, K. Flåthen, .Kollerud, R. Larsen, W. Langelie, B. Iuell, J.H. Fosså, 

1. Godkjenning av dagsorden og møtereferat

Dagsorden ble godkjent. Merknader på møtereferat fra 11. des. fra LD ettersendes, og innarbeides. Ingen øvrige merknader

2. Orientering om møte i Statssekretærutvalg den 15. 01

Det ble enighet om at departementene går sammen om å fremme et felles budsjettforslag for kartlegging og overvåking til Halvorsbølet,. Budsjettforslaget fremmes som ny satsing med en årlig ramme på ca. 25 mill. kr  pr år i en 4-årsperiode. Dersom det er behov for avklaringer mellom departementene etter dette møtet 18.01.02, vil MDs statssekretær ta initiativ til et møte på politisk nivå med aktuelle departement i begynnelsen av uke 4. 

3. Økonomi; summer og prosedyre i budsjettet

Hvert departement fremmer sin andel av fellesforslaget i eget budsjettinnspill. Departementene må vise at forslaget prioriteres innenfor egne rammer, og levere eget notat til FIN som viser dette innen 25. januar. Det er ikke avklart om eventuell bevilgning vil bli fordelt direkte på de ulike dept. sine budsjetter, eller om det vil bli opprettet en egen post, evt. med belastningsfullmakter til de aktuelle departementer. 

MD tar ansvar for å fremme fellesforslaget på Halvorsbølet. UFD ønsker å fremme egen  satsing på Artsdatabank i tillegg. Sammenhengen mellom disse to satsingene må synliggjøres. Kjersti Flåthen er kontaktperson i FIN. 

4. og 5. Budsjettinnspillet og Notatet, diskusjon

Sak 4 og 5 ble diskutert under ett.

Kommentarrunden på budsjettforslaget som ble sendt ut på nyåret, viste at to nye aktiviteter var ønsket tatt inn i programmet: Følgeforskning, og kartlegging i fjell, myr og våtmark. Møtet støttet at disse aktivitetene blir tatt inn. 

Slik budsjettinnspillet er per 18. jan., er det for tungt tilgjengelig for politikerne. MD lager derfor et nytt og forenklet budsjettinnspill med bakgrunn i diskusjonene. Det opprinnelige notatet som spesifiserer aktivitetene på en mer detaljert måte oppdateres jfr. diskusjonene, men legges ikke ved budsjettinnspillet. Oppdatert notat kan benyttes som bakgrunn for diskusjonene som skal danne grunnlag for utarbeidelse av rapport i 2002.  Det oppdaterte notatet avspeiler de faglige diskusjonene på dette møtet.  

Den økonomiske rammen som skal fremmes fra hvert dept. ble diskutert. Det var enighet om summene som MD har  foreslått i egen e-post. Flere hadde imidlertid kunne ønsket seg en større satsing. Fordelingen ble: MD: 6 mill., LD: 5 mill., FID: 5 mill., OED: 3 mill., UFD: 4 mill., FD: 2 mill. og SD: 2 mill.  
6. Fastsettelse av neste møtedato

11. mars 02

7. Eventuelt

Ingen saker

